Izquierda-Ezkerra talde parlamentario mistoari atxikitako foru parlamentari Marisa de Simón Caballero andreak 10-19/PES-00123 informazio-eskaria aurkeztu du. Hona hemen horri buruz informatu beharrekoa:

1. **Aurrekariak:**

**2018ko azaroa**. Cascanteko elkarte bateko kideak harremanetan jarri ziren Euskara Atalarekin, euskara ikasteko helduentzako prestakuntza eskatzeko.

1. **2019-20 ikasturterako plangintza**
* **2019ko apirilean eta maiatzean: Funtzionamendu-plantillak prestatzea**

Ikasketak Antolatzeko Atalak, HOHIak azken hiruhilekoan egindako eskaintza kontuan hartuta, proposamena egin zion Hezkuntza Ikuskaritzako Zerbitzuari, hurrengo ikasturteko funtzionamendu-plantilla prestatzeko. Tuterako funtzionamendu-plantilla Cascanten euskara-arretarako ordutegi-kargaren erreserbarik egin gabe egin zen.

* **2019ko ekainaren 10ean**

Euskara Atalaren mezu bat jaso zen, Antolamendu Atalari zuzendua. Mezu horretan, Tuterako HOHIrako datorren ikasturteko behin-behineko lanpostuetako bati euskara-profila esleitzeko aukera aztertzen da, Cascanteko prestakuntza-premiei erantzuteko. Aukera horrek Hezkuntzako zuzendari nagusiaren onespena du.

* **2019 ekainean.**

Premisa horrekin, Ikuskaritza Zerbitzuko plantillen arloak baimena eman zuen, ikastetxeko ikuskatzaileak jakinarazita, Tuterako HOHIko plantillak lanaldi osoko irakasle bat izan zezan 2019/2020 ikasturterako, euskara-eskakizunarekin, Cascanten euskarazko hiru ordu irakasteko.

* 16 ordu eta erdi, gaztelania irakasteko bigarren hizkuntza gisa.

Premisa horiekin, ekainean itxitzat eman ziren helduen kasuan aldatu ezin diren funtzionamendu-plantillak, derrigorrezko irakaskuntzak ez direlako.

Funtzionamendu-plantilla itxiekin hautematen diren behar berriak baloratuko eginen dira, ikuste aldera ikastetxera bideratutako baliabideekin erantzun daitezkeen edo datorren ikasturterako atzeratu behar diren.

* **2019ko irailaren 19an**

Tuterako HOHIko mezu bat jaso zen, zeinean jakinarazten baita Castejonen eta Tuteran euskarazko prestakuntzako behar berriak antzeman direla.

HOHIak eskatzaileen eskaerak jaso zituen eta bilera batera deitu zitzaien interesdunen benetako kopurua eta maila egiaztatzeko (mailako proba edo IHB proba eginez).

Honako hauek izan ziren IHBaren emaitzak.

|  |  |  |  |  |
| --- | --- | --- | --- | --- |
| **Castejón:** |  |  | **Tutera:**  |  |
| Izena emandakoak: | 48 |  | Izena emandakoak: | 69 |
| IHB: | 39 |  | IHB: | 53 |
| 0 maila: | 36 |  | 0 maila: | 39 |
| 1 maila: | 3 |  | 1 maila: | 14 |

* **2019ko irailaren 25ean.**

Ikastetxeko ikuskatzaileak bilera bat egin zuen HOHIko zuzendariarekin, ikasturte-hasierako antolaketa-alderdiak aztertzeko. Hiru herri horietan euskaraz prestatzeko premiei arreta emateko gaia jorratu zen, eta bi aukera aztertu ziren:

* Ikasturte honetan Cascanteko eskariari bakarrik erantzutea eta Tuterako eta Castejongo beharrak datorren ikasturteko funtzionamendu-plantillak egiteko prozesura arte atzeratzea.
* Hiru herrietako beharrei erantzutea, ikastetxearen eskaintzan zehaztutako beste behar batzuei erantzun gabe.
* **Urriaren 4an.**

Antolamendu Atalaren eta Carlos Tayar ikastetxeko ikuskatzailearen artean egoeraren balorazioa egin ondoren, ikastetxeari mezu bat bidaltzea erabaki zen, Tuterako eta Castejongo euskarazko prestakuntzaren arreta 2020/2021 ikasturterako atzeratuko zela jakinarazteko.

* **Urriaren 15ean.**

Tuterako HOHIko zuzendariari galdetu zitzaion ea langileak prest zeuden Tuterako eta Castejongo euskara-beharrei heltzeko: plantillaren barne-doikuntzak egin ondoren eta lehentasunezko prestakuntza-jarduerei erantzun gabe. Premia horri honako denbora hauen arabera ekin zekiokeen:

* Cascante: 2 talde, 1,5 orduko dedikazioarekin talde bakoitzarentzat.
* Castejón: 2 talde, 1,5 orduko dedikazioarekin talde bakoitzarentzat.
* Tutera: 3 talde, 1,5 orduko dedikazioarekin talde bakoitzarentzat.

Horrenbestez, Castejonen eta Tuteran euskaraz ikasteko jarduerari hasiera eman zitzaion 2019/2020 ikasturterako.

Iruñean, 2019ko azaroaren 11n.

Hezkuntzako kontseilaria: Carlos Gimeno Gurpegui